Document ID: 32004R1687

UREDBA KOMISIJE (ES) št. 1687/2004
z dne 28. septembra 2004
o odobritvi prenosa med količinskimi omejitvami tekstila in oblačil s poreklom iz Republike Indije
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 3030/93 z dne 12. oktobra 1993 o skupnih pravilih za uvoz nekaterih tekstilnih izdelkov po poreklu iz tretjih držav (1) in zlasti člena 7 Uredbe,
ob upoštevanju naslednjega:
(1)
Memorandum o soglasju med Evropsko skupnostjo in Republiko Indijo o odpiranju trga tekstilnih izdelkov, ki je bil parafiran dne 31. decembra 1994 (2), določa, da je nekaterim zahtevam Indije po tako imenovani „izjemni prožnosti“ treba ugoditi.
(2)
Republika Indija je oddala zahtevo za prenose med kategorijami 8. junija 2004.
(3)
Prenosi, ki jih je zahtevala Republika Indija, spadajo v okvir določb o prožnosti iz člena 7 in navedenih v stolpcu 9 Priloge VIII k Uredbi (EGS) št. 3030/93.
(4)
Primerno je, da se zahteva odobri.
(5)
Zaželeno je, da ta uredba začne veljati dan po objavi, kar bo dobaviteljem omogočilo, da čim prej začnejo uživati njene ugodnosti.
(6)
Ukrepi, predvideni s to uredbo, so v skladu z mnenjem Odbora za tekstil, ustanovljenega s členom 17 Uredbe (EGS) št. 3030/93 -
SPREJELA NASLEDNJO UREDBO:
Člen 1
Prenosi med količinskimi omejitvami za tekstilne izdelke s poreklom iz Republike Indije se za kvotno leto 2004 odobrijo v skladu s Prilogo.
Člen 2
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se uporablja neposredno v vseh državah članicah.
V Bruslju, 28. septembra 2004

Labels: 3
18
1